Publication: Magyar Közlöny
Issue: MK-2000-107 (Year: 2000, Number: 107)
Era: 1990-2004
Section: a 10/2000. (X. 31.) KöViM rendelethez
Paragraph Index: 208

1. Tengeri nagyhajók 1.1. A kijelölést kérelmező szervezetnek (a továbbiakban: szervezet) széles körű tapasztalatokkal kell rendelkeznie a hajók tervezésének és építésének ellenőrzése terén. 1.2. A szervezetnek legalább 1000 A osztályba sorolt 100 GT-nél nagyobb, összesen legalább 5 millió GT űrtartalmú tengeri hajót kell ellenőrzése alatt tartani. 1.3. A szervezetnek az általa osztályozott hajók számával arányos létszámú műszaki személyzetet kell foglalkoztatnia, ezen belül legalább az osztályozási feladatok ellátására legalább 100 felügyelőt. 1.4. A szervezetnek folyamatosan korszerűsített és rendszeresen közzétett átfogó osztályozási, tervezési, építési és szemleelőírásokkal kell rendelkeznie. 1.5. A szervezetnek évente közzé kell tennie az általa osztályozott hajók jegyzékét (hajóregiszter). 1.6. A szervezet sem szervezetileg, sem pedig bevételei tekintetében nem függhet a hajók tulajdonosaitól, üzembentartóitól, a hajók és felszereléseik gyártásában, javításában és értékesítésében érdekelt gazdálkodó szervezetektől. 1.7. A szervezetnek saját felügyelői révén, illetve más, a bizottság vagy az Európai Unión belül kijelölt hajóosztályozó társasággal kötött helyettesítési szerződések alapján, biztosítania kell a világméretű lefedettséget. 1.8. A szervezetnek legyen etikai kódexe. 1.9. A szervezet hatékony belső ellenőrzéssel rendelkezzen, amely megfelel az EN 45004 (MSZ EN 45004) és az EN ISO 9001 (MSZ EN ISO 9001) szabványnak, amint azt a Hajóosztályozó Társaságok Nemzetközi Szövetsége (IACS) minőségtanúsítási rendszerre vonatkozó követelményei értelmezik. 1.10. A szervezetnek olyan nyilvántartást kell vezetnie, amelyből megállapítható a szemléken észlelt hiányosságok kiküszöbölése. 1.11. A szervezetnek igazolnia kell, hogy képes

Source: https://magyarkozlony.hu/hivatalos-lapok/4bdefccd07f9ea206ea02addbe9712b03d809f91/dokumentumok/2d90eb3ee8237ec84b79e8265c1d44c55ac3a40a/letoltes